CELEX: 62014CN0541
Language: hr
Date: 2014-11-26 00:00:00
Title: Predmet C-541/14 P: Žalba koju je 26. studenog 2014. podnio Royal Scandinavian Casino Århus I/S protiv presude od 26. rujna 2014. u predmetu T-615/11, Royal Scandinavian Casino Århus I/S protiv Europske komisije

2.2.2015   
            
            
               HR
            
            
               Službeni list Europske unije
            
            
               C 34/16
            
         Žalba koju je 26. studenog 2014. podnio Royal Scandinavian Casino Århus I/S protiv presude od 26. rujna 2014. u predmetu T-615/11, Royal Scandinavian Casino Århus I/S protiv Europske komisije
   (Predmet C-541/14 P)
   (2015/C 034/18)
   Jezik postupka: danski
   
      Stranke
   
   
      Žalitelj: Royal Scandinavian Casino Århus I/S (zastupnici: B. Jacobi i P. Vesterdorf, advokater)
   
      Druge stranke u postupku: Europska komisija, Kraljevina Danska, Republika Malta, Betfair Group plc, Betfair International Ltd, European Gaming and Betting Association (EGBA)
   
      Žalbeni zahtjev
   
   
               1.
            
            
               Ukinuti presudu Općeg suda od 26. rujna 2014. u predmetu T-615/11 Royal Scandinavian Casino Århus koja se tiče mjere C 35/10 (ex N 302/10) u pogledu danske provedbe oporezivanja na mrežne igre na sreću u danskom zakonu o porezima na igre na sreću, prema kojoj žalitelj nema aktivnu procesnu legitimaciju.
            
         
               2.
            
            
               Naložiti Europskoj komisiji da snosi vlastite troškove i troškove žalitelja, te naložiti intervenijentu da snosi svoje troškove u postupcima pred Općim sudom i Sudom.
            
         
      Žalbeni razlozi i glavni argumenti
   
   
               1.
            
            
               Žalitelj navodi da je Opći sud pogrešno smatrao da on nema aktivnu procesnu legitimaciju, s obzirom da ispunjava uvjete iz članka 263. Ugovora o funkcioniranju Europske unije za pokretanje postupka protiv Europske komisije.
            
         
               2.
            
            
               Žalitelj dalje navodi da je Opći sud u svojoj presudi od 26. rujna 2014. u predmetu T-615/11 Royal Scandinavian Casino Århus, počinio pogrešku koja se tiče prava na žaliteljevu štetu:
               
                           a)
                        
                        
                           navodeći u točki 43., u pogledu nedostatka dokaza, da žalitelj nije pokazao koji učinak bi državna potpora imala na žaliteljevu financijsku situaciju;
                        
                     
                           b)
                        
                        
                           zaključivši u točki 44. da žalitelj nije dokazao da bi državna potpora mogla nanijeti znatnu štetu njegovom položaju na relevantnom tržištu i stoga se ne može smatrati da se odnosi osobno na njega;
                        
                     
                           c)
                        
                        
                           ustvrdivši u točki 42. da se osporena odluka ne odnosi osobno na žalitelja, iako je žaliteljev kasino dio zatvorenog kruga klasičnih kasina;
                        
                     
                           d)
                        
                        
                           navodeći u točki 52. da žaliteljeva tužba ne ispunjava uvjete dopuštenosti iz posljednjeg dijela članka 263. stavka 4. UFEU-a; i
                        
                     
                           e)
                        
                        
                           navodeći u točki 53. da tužbu treba odbaciti na temelju nedostatka aktivne procesne legitimacije.
                        
                     
         
               3.
            
            
               Žalitelj navodi da je kasino osobno obuhvaćen jer:
               
                           —
                        
                        
                           je žalitelj podnio prigovor Komisiji u pogledu predmetne državne potpore u obliku znatno nižih poreza na mrežne igre na sreću, jer je aktivno sudjelovao i prije i tijekom formalnog istražnog postupka, te je državna potpora znatno utjecala na kasino;
                        
                     
                           —
                        
                        
                           se žaliteljev poslovni poduhvat sastoji od manjeg broja klasičnih kasina na koje utječe državna potpora, i koji su pravno i činjenično različiti od svih drugih djelatnosti u Danskoj; i
                        
                     
                           —
                        
                        
                           osporena odluka Komisije kojom se odobrava danska državna potpora u obliku nižih poreza na mrežne igre na sreću nije, barem ne u odnosu na žalitelja, regulatorni akt koji podrazumijeva provedbene mjere.